****

****

**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI NEAMŢ** |

**Decizia etapei de încadrare –proiect**

Ca urmare a solicitării de emitere a acordului de mediu adresate **PRIMĂRIA BOGHICEA reprezentată legal prin Cazimir Mihai,** cu sediul în județul Neamț, comuna Boghicea, sat Slobozia, cod 617031, strada Principală, nr. 64, înregistrată la APM Neamț cu nr. **10589** din **24.11.2022**, în baza Legii nr. 292 din 3 decembrie 2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

APM Neamț decide,

ca urmare a consultărilor desfăşurate în cadrul şedinţei Comisiei de analiză tehnică din data de **23.11.2023**, pentru proiectul **,,Extindere rețele de alimentare cu apă și branșamente în comuna Boghicea, județul Neamț ,,** propus a fi amplasat în județul Neamț, comuna Boghicea, sat Slobozia, sat Căușeni și sat Nistria**.**

- **continuarea procedurii privind emiterea aprobării de dezvoltare, proiectul nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 3 decembrie 2018privind evaluarea impactului anumitor proiecte publice şi private asupra mediului, **13. a) Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;**

-cererea de solicitate a acordului de mediu a fost făcută cunoscută publicului interesat prin publicare în ziarul Realitatea din data de 27.09.2023, afișare la Comuna Boghicea- data 25.09.2023, postare pe site-ul APM Neamț- data 25.09.2023;

-Decizia luată în cadrul ședinței Comisiei de analiză tehnică din 23.11.2023, privind etapa de încadrare, a fost adusă la cunoștința publicului prin postare pe site-ul APM Neamț la data de 24.11.2023, și prin grija titularului de proiect anunțul privind decizia a luată a fost publicată în ziarul Realitatea 24.11.2023, și afișat la Comuna Boghicea în data de 24.11 .2023.

-nu s-au înregistrat cereri de studiere a documentației depuse la APM Neamț și nici nu s-au înregistrat comentarii/obiecțiuni/contestații pe parcursul derulării procedurii, legat de implementarea proiectului.

**1. Caracteristicile proiectului:**

**a) dimensiuneaşi concepţia întregului proiect:**

**Descrierea situației existente:**

În prezent comuna Boghicea, satele Boghicea și Slobozia, se alimentează cu apă potabilă din Magistrala Timișești - Iași, aflată în administrarea APAVITAL S.A. IASI, sistem de alimentare cu apă reglementat prin Autorizaţia de mediu nr. 105 din 28.08.2023.

**Descrierea situației propuse:**

Prin prezenta documentațiese propune extinderea rețelei de alimentare cu apă în satele Căușeni și Nistria, comuna Boghicea, județul Neamț.

* **Extinderea rețelei de alimentare cu apă în satul Nistria,** (DJ 207 A, str. Ciocârliei, str. Cornului, str. Bisericii, str. Liliacului, str. Stejarlui, str. Zăvoiului, str. Brândușelor, str. Murelor, str. Fundătura Murelor, str. Fundătura Teilor), va avea o lungime de 2.643 m și va fi realizată din conductă PEHD cu diametrul Dn 110 mm, Pn 10 bar.

Pe traseul rețelei de distribuție se vor realiza 12 cămine din beton din care:

- cămin de racord - 1 buc.

- cămin de vane și golire - 6 buc.

- cămin de vane și aerisire - 5 buc.

Pe traseul rețelei se vor realiza 19 hidranți supraterani cu Dn 80mm, Pn 10 bar.

Cerința de apă:

Qs zi max = 303,98 mc/zi = 3,520 l/s

Qs zi med = 202,65 mc/zi = 2,350 l/s

Qs zi mim = 121,59 mc/zi = 1,410 l/s

Qs orar max = 15,83 mc/zi = 4,400 l/s

Lucrări speciale:

-subtraversări drumuri: DJ207A, SD1-L=9,25 m (tronson 1), DJ207A, SD2-L=6,30 m (tronson 2), DJ207A, SD3-L=6,30 m (tronson 3).

* **Extinderea rețelei de alimentare cu apă în satul Căușeni,** (DC61, str. Școlii, str. Plopilor, str. Teilor, str. Nucilor, str. Poeniței, str. Salcâmilor), va avea o lungime de 4.341,70 m și va fi realizată din conductă PEHD cu diametrul Dn 110 mm, Pn 10 bar.

Pe traseul rețelei de distribuție se vor realiza 19 cămine din beton din care:

- cămin de racord - 1 buc.

- cămin de vane și golire - 10 buc.

- cămin de vane și aerisire - 8 buc

Pe traseul rețelei se vor realiza 46 hidranți supraterani cu Dn 80mm, Pn 10 bar.

**Cerința de apă:**

Qs zi max = 162,79 mc/zi = 1,880 l/s

Qs zi med = 108,53 mc/zi = 1,260 l/s

Qs zi mim = 65,12 mc/zi = 0,750 l/s

Qs orar max = 8,48 mc/zi = 2,360 l/s

**Condiţii de descărcare a apelor uzate în receptor**

Conform HG 188/2002, modificata de HG 352/2005- NTPA 002.

**b) cumularea cu alte proiecte existente şi/sau aprobate:** nu este cazul;

**c) utilizarea resurselor naturale, în special a solului, a terenurilor, a apei şi a biodiversităţii:**

Conform CU nr. 2/13.10.2022 eliberat de Comuna Boghicea:

-terenul necesar realizării extinderii reșelei de alimentare cu apă și branșamenteeste situat în intravilanul satelor Căușeni și Nistria, și în extravilanul satului Slobozia, și aparține domeniului public și privat al comunei Boghicea;

Se vor utiliza în principal următoarele:

-materiale de construcţii (nisip, agregate naturale-sortate/nesortate, după caz);

-apa va fi folosită la diferite operațiuni (curătarea suprafețelor, udarea suprafețelor s.a.).

**d) cantitatea şi tipurile de deşeuri generate/gestionate:**

- *înperioada de realizare a lucrărilor de construcții și montaj:* - deșeuri din activitatea de construire -în principal deșeuri de ambalaje 15 xx xx, deșeuri din construcții -cod 17 xx xx și deșeuri municipale -cod 20 03 01.

-deşeurile rezultate în perioada lucrărilor de execuţie: stocare temporară selectivă în recipiente adecvate ce au special această destinație, fară a se depăși capacitatea de stocare; deșeurile vor fi predate către un operator autorizat să presteze servicii de salubrizare sau de preluare/ transport/ eliminare/ valorificare deşeuri reciclabile.

-în situația unor scurgeri accidentale de combustibili sau uleiuri de la utilajele utilizate în construcții sau de la mijloacele de transport se va interveni imediat cu material absorbant, ulterior se va curăța zona și deșeul astfel rezultat, deșeu cu conținut de substanțe periculoase, va fi stocat separat într-un recipient adecvat și va fi predat către un operator autorizat să gestioneze această categorie de deșeu.

În situația aparției altor deșeuri, neidentificate inițial, prin grija titularului, constructorul are obligația încadrării corecte, sub aspectul codului de deșeu, și gestionării corespunzătoare, până la predarea acestora unor egenți economici autorizați să execute activități de colectare/transport în vederea eliminării/valorificării deșeurilor și resturilor.

Deșeurile se vor colecta selectiv, conform prevederilor OUG nr. 92 din 19 august 2021 privind regimul deșeurilor, cu modificările și completărili ulterioare și Deciziei Comisiei 2014/955/UE din 18 decembrie 2014. Vor fi predate, pe bază de contract, către operatori autorizați pentru colectare/transport/valorificare/eliminare deșeuri periculoase/nepericuloase.

**e) poluarea şi alte efecte negative:**

- în perioada executării lucrărilor vor fi generate emisii rezultate din surse mobile: poluanți specifici rezultaţi din arderea gazelor de eşapament provenite de la autovehiculele utilizate pentru transport materiale de construcții și deșeuri, pulberi -particule de praf antrenate de vânt pe perioada desfășurării operațiunilor de amenajare/pregătire a terenului;

- surse de poluare fonică în perioada realizării lucrărilor: vehiculele şi utilajele generatoare de zgomote implicate în realizarea proiectului de investiții;

- surse de emisii poluante după punerea în funcțiune a proiectului: traficul auto, alte surse specifice activităților de locuire și funcțiuni complementare se vor adăuga celor de aceeași natură, existente deja în zonă;

În vederea limitării acestora și a reducerii impactului asupra mediului pe perioada de execuție a proiectului, vor fi respectate ,,**Condițiile de realizare a proiectuluiˮ,** impuse prin prezentul act administrativ;

**f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:**

**-** riscul de accidente majore: nu este cazul;

- riscul de dezastre naturale: conform RLU aferent PUG Boghicea terenul este construibil, zona căi de comunicații rutiere.

- riscuri cauzate de schimbări climatice: nu este cazul

-întrucât lucrările se desfășoară în zone publice, se va avea în vedere o organizare de șantier corespunzatoare și adecvată care să asigure evitarea oricăror posibile accidente (fără a se limita la acestea: îngrădirea și semnalizarea zonelor de lucru, nu se vor lăsă la sfârșitul zilei de lucru porțiuni de lucrări începute și neterminate care ar putea genera accidente, etc.); este obligatorie respectarea legislației în vigoare în domeniul protecției muncii;

**g) riscurile pentru sănătatea umană - de exemplu, din cauza contaminării apei sau a poluării atmosferice**: Sursele de poluare atmosferică asociate proiectului - arderea combustibililor pentru transporturi, operațiunile executate efectiv în cadrul lucrărilor de construire, pot constitui factori de poluare a atmosferei, respectiv un potențial risc pentru sănătatea umană; În vederea diminuării la maxim a acestui risc pe perioada de execuție a proiectului, vor fi respectate ,,Condițiile de realizare a proiectuluiˮ, impuse prin prezentul act administrativ;

Notificare asistență de specialitate de sănătate publică este solicitată prin Certificatul de urbanism nr. 2/13.10.2022.

**2. Amplasarea proiectului**

**a) utilizarea actuală şi aprobată a terenurilor:** conform celor prezentate în Certificatul de urbanism nr.2/13.10.2022, categoria de folosința a terenului: căi de circulație rutieră.

**b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** nu se aplică proiectului;

**c) capacitatea de absorbţie a mediului natural, acordându-se o atenţie specială următoarelor zone:**

1. zone umede, zone riverane, guri ale râurilor: nu se aplică proiectului;

2. zone costiere şi mediul marin: nu se aplică proiectului;

3. zonele montane şi forestiere: nu se aplică proiectului;

4. arii naturale protejate de interes naţional, comunitar, internaţional: nu se aplică proiectului;

5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu se aplică proiectului;

6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu se aplică proiectului;

7. zonele cu o densitate mare a populaţiei: nu este cazul;

8. peisaje şi situri importante din punct de vedere istoric, cultural sau arheologic: nu este cazul;

**3. Tipurile şi caracteristicile impactului potenţial**

**a) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată:** nici pe perioada executării lucrărilor propuse prin proiectul de investiţii și nici pe perioada de exploatare a acestuia nu a fost identificat un posibil impact semnificativ asupra mediului; în codițiile respectării condițiilor impuse prin avizele eliberate și a legislației în vigoare, nu există riscul extinderii impactului în afara zonei de amplasare a lucrărilor propuse.

**b) natura impactului:** zgomot și eventuale pulberi rezultate în urma operațiunilor executate în cadrul lucrărilor de construire;

**c) natura transfrontalieră a impactului:** nu se aplică proiectului;

**d) intensitatea şi complexitatea impactului:** impact redus pe perioada efectuării unor anumite lucrări generatoare de zgomot și/sau pulberi, limitat în mare parte la zona în care se vor realiza lucrările propuse;

**e) probabilitatea impactului:**prin respectarea condițiilor impuse prin avizele obținute și prin respectarea legislației în domeniul protecției mediului în vigoare, se reduce la minim probabilitatea apariției unui impact negativ asupra mediului.

**f) debutul, durata, frecvenţa şi reversibilitatea preconizate ale impactului:** impactul se va declanșa odata cu începerea lucrărilor de construire iar intensitatea sa va fi variabilă în funcție de operațiunile executate:

-durata de execuție a obiectivului de investiție: 24 luni; În perioada de execuție, în cazul apariției unor eventuale poluări accidentale ce pot avea un potențial nivel scăzut, impactul negativ se va manifesta pe o perioada scurtă de timp, antreprenorul/constructorul având obligația de a interveni imediat pentru a înlătura sursa de poluare și preveni extinderea acesteia.

**g) cumularea impactului cu impactul altor proiecte existente şi/sau aprobate:**nu este cazul.

**h) posibilitatea de reducere efectivă a impactului:** se vor respecta măsurile propuse prin proiect, condițiile stabilite prin prezenta decizie a etapei de încadrare, precum și condițiile stabilite prin avizele/acordurile solicitate prin Certificatul de urbanism.

**II. Motivele pe baza cărora s-a stabilit necesitatea neefectuării evaluării adecvate sunt următoarele:** proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:** proiectul propus nu intră sub incidenţa art. 48 și 54 din Legea Apelor nr.107/1996, cu modificările și completările ulterioare. SGA Neamț a eliberat ,,Consultanță tehnică,, nr. 5820/15.11.2023, prin care se specifică faptul că ,,lucrările proiectate nu au influență negativă asupra regimului apelor subterane sau de suprafață,,

**Condițiile de realizare a proiectului:**

a)Obţinerea tuturor avizelor şi acordurilor înscrise în Certificatul de urbanism *.* 2/13.10.2022eliberat de Comuna Boghicea, respectarea tuturor prevederilor şi cerinţelor specificate de acestea, precum și a legislației în domeniu.

1. Respectarea  documentaţiei tehnice depuse, a condiţiilor şi prevederilor proiectului de execuţie.

c)Conform punctului de vedre transmis de RNP ROMSILVA- DIRECȚIA SILVICĂ NEAMȚ ,,aria de implementare a proiectului nu intersectează fondul forestieradministrat de către DS Neamț, însă pe mai multe porțiuni de traseu se învecinează cu fond forestier proprietate privată administrată de către OS Roman, sens în care facem următoarele observații:

-beneficiarul are obligația de a amplasa construcțiile apropiate pădurii la o distanță corespunzătoare, pentru a preveni eventualele accidente sau deteriorări ale construcțiilor, în cazul producerii unor doborâturi de vânt;

-beneficiarul nu va întreprinde amenajări și nu va organiza depozite de materiale de construcții sai deșuri pe limita fondului forestier.

d) Se va avea în vedere respectarea prevederilor *OUG nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice*, cu modificările și completările ulterioare, după cum urmează:

*Art. 33. Alin (1) Pentru speciile de plante și animale sălbatice terestre, acvatice și subterane, prevăzute în anexele nr. 4A și 4B la O.U.G. nr. 57/2007, cu excepția speciilor de păsări și care trăiesc atât în ariile naturale protejate, cât și in afara lor, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenţionată în cursul perioadei de reproducere, de creştere, de hibernare şi de migraţie;*

*c) deteriorarea, distrugerea şi/sau culegerea intenţionată a cuiburilor şi/sau ouălor din natură;*

*d) deteriorarea şi/sau distrugerea locurilor de reproducere ori de odihnă;*

*e) recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului lor biologic;*

*f) deţinerea, transportul, vânzarea sau schimburile în orice scop, precum şi oferirea spre schimb sau vânzare a exemplarelor luate din natură, în oricare dintre stadiile ciclului lor biologic.*

*Alin. (2) Fără a se aduce atingere prevederilor art.33 alin.(3) și (4) și ale art.38 din prezenta ordonanță de urgență, precum și ale art.17, art.19 alin.(5), art. 20, 22, 24 și art.26 alin.(1) și (2) din Legea vânătorii și protecției fondului cinegetic nr. 407/2006, cu modificările și completările ulterioare, în vederea protejării tuturor speciilor de păsări, inclusiv a celor migratoare, sunt interzise:*

*a) uciderea sau capturarea intenţionată, indiferent de metoda utilizată;*

*b) deteriorarea, distrugerea şi/sau culegerea intenţionată a cuiburilor şi/sau ouălor din natură;*

*c) culegerea ouălor din natură şi păstrarea acestora, chiar dacă sunt goale;*

*d) perturbarea intenţionată, în special în cursul perioadei de reproducere sau de maturizare, dacă o astfel de perturbare este relevantă în contextul obiectivelor de conservare;*

*e) deţinerea exemplarelor din speciile pentru care sunt interzise vânarea şi capturarea;*

*f) vânzarea, deţinerea şi/sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat.*

e) Conform ,,Consultanță tehnică, nr. 5820/15.11.2023,, emisă de SGA Neamț, beneficiarul are următoarele obligații:

-Realizarea lucrărilor stabilite prin „PLANULUI DE MĂSURI″ nr. 5145/27.10.2023, privind realizarea de branșamente noi la sistemul de alimentare cu apă, respectiv înființarea sistemului de canalizare în localitățile Boghicea, Slobozia, Căușeni și Nistra, comuna Boghicea, județul Neamț.

-Punerea în funcțiune a obiectivului se va face în baza Autorizației de gospodărire a apelor modificatoare. Beneficiarul are obligația să solicite autorizarea în baza unei documentații tehnice întocmită conform prevederilor Ordinului Ministrului Apelor și Pădurilor nr. 891/2019, de un proiectant certificat de Ministerul Mediului, Apelor și Pădurilor.

-Pentru orice modificare a parametrilor investiției sau a soluției tehnice, titularul are obligația de a notifica în scris Sistemul de Gospodărire a Apelor Neamț, în vederea stabilirii condițiilor de reglementare – după caz.

**f) la finalizarea investiției, obligatoriu la punerea în funcțiune, titularul are obligația să dețină autorizație de mediu/autorizație de mediu revizuită.**

g) Condiţii aferente lucrărilor de construire şi specifice organizării de şantier:

* Protecţia calităţii aerului: utilajele utilizate pentru lucrările de construcţii vor avea verificările periodice efectuate „la zi”; se interzice exploatarea sau punerea lor în exploatare dacă sunt evidente abateri de la funcţionarea normală, din punct de vedere al noxelor din gazele de eşapament;

-Este interzis focul deschis pe șantier, în aer liber.

-În cazul deşeurilor provenite din lucrări de construcţii prin a căror manipulare se degajă praf, operatorul economic care efectuează transportul trebuie să ia toate măsurile necesare pentru acoperire și umectare, astfel încât să fie evitată împrăștierea de pulberi în atmosferă.

-La toate activitățile generatoare de praf se umezesc suprafeţele de lucru, în special în perioadele cu temperaturi ridicate și umiditate redusă. Activitățile care generează mult praf vor fi sistate în perioadele cu vânt puternic.

- Se vor ridica bariere eficiente (bariere de protecţie cu plasă densă, care izolează particulele de praf generate) în jurul activităţilor generatoare de praf sau împrejurul şantierului, cu o înălțime corespunzătoare.

- Diminuarea la minimum posibil a înălțimii de descarcăre a materialelor care pot pulberi în atmosferă;

* Protecţia calităţii solului/apelor subterane şi Gospodărirea deşeurilor:

- În timpul lucrărilor se va asigura curăţenia în zona de şantier. Circulația maşinilor cu materiale şi cu deşeuri rezultate din activitatea şantierului se va face în condiţii de curăţenie a acestora pentru a nu afecta starea drumurilor publice. Autocamioanele ce vor transporta deşeuri din şantier vor avea platforma de transport acoperită cu o prelată de protecţie.

-Depozitarea materialelor de construcţie, se va face doar în cadrul organizării de şantier în condiţii adecvate de dotare şi care să împiedice afectarea factorilor de mediu. Se interzice depozitarea oricăror materiale sau deşeuri în afara organizării de şantier.

- Deşeurile rezultate în etapa de construire vor fi strânse în containere separate pentru fiecare categorie de deşeu, până la predarea şi preluarea lor de către un operator autorizat pentru activitatea gestionare a acestor categorii de deşeuri.

- Predarea deşeurilor rezultate pe parcursul lucrărilor de investiţii va fi făcută ritmic, asfel încât să se elimine situaţia depăşirii capacităţii de stocare.

- Este obligatorie curăţarea sau spălarea eficientă a tuturor vehiculelor înainte de plecarea din şantier.

- Toate încărcăturile ce sunt transportate din sau în şantier trebuie să fie acoperite prin utilizarea de prelate sau materiale ce acoperă încărcătura corespunzător, pe întreaga suprafață.

- Zonele ,,în lucru,, și organizarea de şantier vor fi împrejmuite, pentru a împiedica accesul neautorizat al persoanelor străine. Se vor monta panouri de avertizare cu privire la riscurile create în timpul lucrărilor de construire. În incinta astfel delimitată de restul terenului, se vor amenaja suprafeţele destinate depozitării materialelor de construire şi spaţii/recipente pentru stocarea temporară şi selectivă a deşeurilor rezultate.

- Menţinerea zonei de lucru în stare de curăţenie, în special pentru a evita antrenarea deşeurilor de către apele meteorice şi/sau curenţii de aer.

- Menţinerea tuturor mijloacelor auto, utilajelor şi echipamentelor, în perfectă stare de funcţiune; se va interveni imediat ce se observă scăpări accidentale de combustibil şi/sau uleiuri minerale, cu materiale absorbante corespunzătoare.

- Zona de lucru va fi dotată cu recipiente adecvate, în care se vor stoca temporar materialele absorbante impregnate cu eventualele substanțe periculoase; periodic şi înainte de a fi depăşită capacitatea de stocare, acestea vor fi predate agenţilor economici, cu care vor fi încheiate contracte de predare-preluare deşeuri periculoase.

- Mijloacele auto şi utilajele vor fi supuse intervenţiilor de specialitate doar la unităţile de service-auto şi atelierele de reparaţii autorizate și specializate în acest sens.

- În perioada de execuţie, în cadrul realizării săpăturilor, stratul vegetal va fi depozitat separat de restul pământului excavat, astfel încât după încheierea lucrărilor sa se poată da suprafeţelor de teren destinaţia iniţială.

- La finalizarea lucrărilor de execuţie a proiectului de investiţii, suprafaţa aferentă organizării de şantier va fi eliberată complet de toate deşeurile rezultate şi depozitate temporar; vor fi executate toate lucrările impuse pentru refacerea mediului deteriorat şi redarea suprafeţelor adiacente la funcţiunea iniţială.

-Se va respecta legislaţia în vigoare, privind paza şi stingerea incendiilor.

* Protecţia împotriva zgomotelor şi vibraţiilor:

- În perioada de execuţie a lucrărilor de construire se vor lua măsuri pentru atenuarea zgomotelor şi vibraţiilor produse de utilajele în lucru, urmărindu-se ca nivelul de zgomot atins să se încadreze în limitele prevăzute de normativele în vigoare;

-Nici un vehicul nu va avea motorul pornit în perioadele de staţionare.

-Este necesară impunerea unei limite de viteză corespunzătoare în zona şantierului.

-Este obligatorie respectarea ,,*orelor de liniște*,, stabilite de legislația în vigoare; Se vor respecta prevederile Ord. MS nr. 119/2014 privind aprobarea Normelor de igiena și sanatate publica privind mediul de viata al populației, cu modificările și completările ulterioare.

**Condiţii cu caracter general:**

- Titularul va informa în scris Agenţia pentru Protecţia Mediului Neamţ cu privire la data finalizării lucrărilor de execuţie a proiectului;

- Titularul vanotifica în scris Agenţia pentru Protecţia Mediului Neamţ ori de câte ori există o schimbare de fond a datelor care au stat la baza eliberării prezentului document.

Documentaţia prezentată nu a fost analizată din punct de vedere al rezistenţei şi stabilităţii lucrărilor, responsabilitatea revenind beneficiarului lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292 din 3 decembrie 2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.